Fond za zaštitu depozita

Podgorica, 10.04.2017. godine

**Održana XXVI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadest šestu sjednicu, kojom je predsjedavao predsjednik Upravnog odbora Fonda Darko Bulatović.

Upravi odbor Fonda je danas razmotrio i usvojio Godišnje finansijske izvještaje Fonda za zaštitu depozita za 2016. godinu. Konstatovano je da su u 2016. godini ostvareni prihodi iznosili 13,78 miliona eura, rashodi 611 hiljada eura. Sredstva koja predstavljaju neto rezultat za 2016. godinu, odnosno višak prihoda nad rashodima, u iznosu od 13,16 miliona eura, unijeta su u sredstva Fonda. Takođe je konstatovano da nije bilo prekoračenja ostvarenih rashoda u odnosu na planirane.

Upravni odbor Fonda je razmotrio Mišljenje i Izvještaj nezavisnog revizora, koje je obavilo reviziju finansijskih iskaza Fonda za 2016. godinu. Nezavisni revizor je konstatovao da finansijski izvještaji Fonda prikazuju istinito i objektivno, po svim materijalno značajnim pitanjima, finansijsku poziciju Fonda na dan 31. decembar 2016. godine, kao i da su rezultati njegovog poslovanja i tokovi gotovine za period od 1. januara do 31. decembra 2016. godine, u skladu sa računovodstvenim propisima važećim u Crnoj Gori.

Upravni odbor Fonda je danas razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 28.02.2017. godine. Konstatovano je da ukupna sredstva Fonda na 28.02.2017. godine iznose 84,4 miliona eura. Ukupni depoziti iznose 2,84 milijardi eura i bilježe pad od 1,2% u odnosu na 31.12.2016. godine. Garantovani depoziti u istom periodu bilježe pad od 1% i iznose 1,25 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.